Nobeta Azadîye ya ke hetê Înîsîyatîfê Abdullah Ocalanî rê Azadîye rê seba azadîya Rayberê Şarê Kurdî Abdullah Ocalanî dîyaye destpêkerdene, 25ê hezîrane de do des serran xo dima biverdo.
Hewteyê 520. de nobete hetê grûba ke bajarê Munsterî yê Almanya ra ameye ra ameye dewrgirewtene. Grûbe de Hunermend Yilmaz Tekin, Rêber Zan, Velî Dede û Celal Riha ca genê.
Yilmaz Tekînê ke bi nameyê gûrbe qisey kerd komployê mîyanneteweyî yo ke şexsê Rayberê Şarê Kurdî Abdullah Ocalanî de vera kurdan ame kerdene vist vîrî û vat: '' Îmrali de tecrîdo giran est o. Peyê fîkrê Rayber Apoyî de bi milyonan est ê. Seba ke emparyalîstî paradîgmaya Rayber Apoyî semedê xo sey tehluke vînenî bi komployan wazenê verê ci bigêrê. Tecrîd bi paştdayîşê mîyanneteweyî yeno domnayene. Ma do heta azadîya fîzîkîye ya Rayberîya xo têkoşîn bikerê.''
